Source: https://www.eknitra.sk/aktualita-546/preddavky-2019-fo/
Timestamp: 2019-03-20 09:59:46+00:00

Document:
Preddavky 2019 FO
Príklad na preddavky -zdroj FR SR.V závere trxtu je pomôcka na výpočet preddavkov
Vznik povinnosti platiť preddavky na daň daňovníkom dane z príjmov fyzickej osoby (ďalej len „daňovník") závisí od výšky poslednej známej daňovej povinnosti. Podľa znenia ustanovenia § 34 ods. 1 ZDP preddavky na daň v priebehu preddavkového obdobia platí daňovník, ktorého posledná známa daňová povinnosť presiahla 2 500 eur. Pojem posledná známa daňová povinnosť je vymedzený v § 34 ods. 5 ZDP.
• Ak posledná známa daňová povinnosť daňovníka presiahla 2 500 eur a nepresiahla 16 600 eur,
daňovník je povinný platiť štvrťročné preddavky na daň na bežné zdaňovacie obdobie, a to vo výške 1/4 poslednej známej daňovej povinnosti, ak ZDP neustanovuje inak. Štvrťročné preddavky na daň sú splatné do konca každého kalendárneho štvrťroka.
• Ak posledná známa daňová povinnosť daňovníka presiahla 16 600 eur, daňovník je povinný platiť mesačné preddavky na daň, a to vo výške 1/12 poslednej známej daňovej povinnosti, ak ZDP neustanovuje inak. Tieto preddavky na daň sú splatné do konca každého kalendárneho mesiaca.
Ak pripadne deň splatnosti preddavku na daň na sobotu, nedeľu alebo deň pracovného pokoja, za deň splatnosti sa v nadväznosti na § 27 ods. 4 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov (ďalej len „daňový poriadok") považuje najbližší nasledujúci pracovný deň.
Podľa § 34 ods. 1 ZDP preddavkové obdobie je obdobie od prvého dňa nasledujúceho po uplynutí lehoty na podanie daňového priznania za predchádzajúce zdaňovacie obdobie do posledného dňa lehoty na podanie daňového priznania v nasledujúcom zdaňovacom období.
• zo súčtu čiastkových základov dane uvedených na r. 40 + r. 55 + r. 65 (zo súčtu ČZD z príjmov podľa § 5 a § 6 ods. 1 a 2 ZDP zníženého o odpočet daňovej straty a príjmov podľa § 6 ods. 3 a 4 ZDP) a sumy uvedenej na r. 79 (suma príspevkov, o ktorú sa zvyšuje základ dane podľa § 11 ods. 9 a 13 ZDP); v prípade uplatnenia metódy vyňatia príjmov po znížení aj o údaj uvedený na r. 82 daňového priznania typu B za rok 2018,
• zníženého o nezdaniteľnú časť základu dane na daňovníka platnú v zdaňovacom období roku 2019, t. j. o 3 937,35 eura,
• pri použití sadzby dane podľa § 15 písm. a) prvý bod ZDP platnej v roku 2019 (v zdaňovacom období, na ktoré sú platené preddavky na daň), čiže 19 % z tej časti základu dane, ktorá nepresiahne sumu 36 256,38 eura a 25 % z tej časti základu dane, ktorá presiahne sumu 36 256,38 eura,
• takto vypočítaná daň sa zníži o sumu daňového bonusu podľa § 33 ZDP [na vyživované dieťa (deti)] uvedenú na r. 106 daňového priznania typu B za rok 2018.
Daňovníčka popri zamestnaní podniká na základe živnostenského oprávnenia a v roku 2018 dosiahla aj iné druhy príjmov, preto podáva daňové priznanie typu B. Syn študoval na vysokej škole dennou formou, v máji 2018 štúdium úspešne ukončil vykonaním štátnej záverečnej skúšky. Daňovníčka si dodatočne v daňovom priznaní uplatňuje za mesiace január až máj nárok na daňový bonus na vyživované dieťa podľa § 33 ZDP vo výške 107,80 eura (21,56 eura x 5 mesiacov), lebo splnila aj ďalšie podmienky na jeho uplatnenie. V daňovom priznaní má na príslušných riadkoch vyplnené údaje rozhodujúce pre výpočet poslednej známej daňovej povinnosti a preddavkov na daň (uvedené ďalej).
r. 40 Základ dane (ČZD) (r. 38 - r. 39) 9 352,80
r. 55 Znížený ČZD z príjmov podľa § 6 ods. 1 a 2 ZDP o stratu z predchádzajúcich zdaňovacích období maximálne do sumy v r. 47 (r. 47 - r. 54) 30 600,00
r. 65 Základ dane (ČZD) z príjmov podľa § 6 ods. 3 a 4 ZDP 2 500,00
r. 106 Nárok na daňový bonus (na jedno dieťa alebo úhrn na viac vyživovaných detí) podľa § 33 ZDP 107,80
Základ dane: r. 40 + r. 55 + r. 65 + r. 79 - r. 82 = 9 352,80 + 30 600,00 + 2 500,00 + 0 - 0 = 42 452,80 eura.
Výpočet poslednej známej daňovej povinnosti ovplyvňujú sumy na riadkoch 40, 55, 65, 79, 82 a 106 daňového priznania typu B za rok 2018:
Základ dane znížený o nezdaniteľnú časť základu dane na daňovníka platnú pre rok 2019:
42 452,80 - 3 937,35 = 38 515,45 eura.
Daň zo zníženého základu dane je 19 % zo sumy 36 256,38 eura a 25 % zo sumy 2 259,07 eura (38 515,45 - 36 256,38), t. j. po zaokrúhlení na eurocenty nadol predstavuje daň 7 453,47 eura (6 888,7122 + 564,7675).
Posledná známa daňová povinnosť (daň po znížení o daňový bonus na vyživované dieťa podľa § 33 ZDP): 7 453,47 - 107,80 = 7 345,67 eura.
Výpočet preddavkov na daň ovplyvňujú sumy uvedené na riadkoch 40, 47 a 65 daňového priznania typu B za rok 2018:
r. 40 Základ dane (ČZD) z príjmov podľa § 5 ZDP 9 352,80
r. 47 Základ dane (ČZD) z príjmov podľa § 6 ods. 1 a 2 ZDP 33 600,00
r. 65 Základ dane (ČZD) z príjmov podľa § 6 ods. 3 a 4 ZDP 500,00
Posledná známa daňová povinnosť predstavuje 7 345,67 eura, čo je viac ako 2 500 eur a menej ako 16 600 eur, preto by daňovníčke vznikla povinnosť platiť štvrťročné preddavky na daň vo výške % zo sumy 7 345,67, čo je 1 836,4175 eura, po zaokrúhlení na eurocenty nadol 1 836,41 eura.
Pri výpočte preddavkov na daň je ale potrebné zohľadniť aj skutočnosť, že jedným z ČZD uvedených v daňovom priznaní za rok 2018 je aj ČZD z príjmov zo závislej činnosti podľa § 5 ZDP.
Výpočet percentuálneho podielu ČZD podľa § 5 ZDP na súčte ČZD podľa § 5 a § 6 ZDP:
[r. 40/(r. 40 + r. 47 + r. 65)]x 100 = [9 352,80/(9 352,80 + 33 600,00 + 2 500,00)]x 100 = 20,5769 %.
Podiel ČZD z príjmov podľa § 5 ZDP netvorí viac ako 50 % zo súčtu ČZD z príjmov podľa § 5 a § 6 ZDP, preto štvrťročné preddavky na daň sa platia v polovičnej výške (až tento výsledok sa zaokrúhli v súlade s § 47 ods. 1 ZDP na eurocenty nadol), t. j. po zaokrúhlení na eurocenty nadol predstavujú 918,20 eura (1 836,4175 : 2 = 918,20875).
preddavky_FO_2019.XLS Veľkosť dokumentu: 0.03 MB

References: § 34
 § 34
 § 27
 § 34
 § 5
 § 6
 § 6
 § 11
 § 15
 § 33
 § 33
 § 6
 § 6
 § 33
 § 33
 § 5
 § 6
 § 6
 § 5
 § 5
 § 5
 § 6
 § 5
 § 5
 § 6
 § 47